Oʻzbekiston Respublikasining “Intellektual mulk toʻgʻrisidagi qonun hujjatlari takomillashtirilishi munosabati bilan Oʻzbekiston Respublikasining ayrim qonunlariga oʻzgartish va qoʻshimchalar kiritish haqida” 2011-yil 26-dekabrdagi OʻRQ-312-son Qonunini amalga oshirish chora-tadbirlari toʻgʻrisida
(law, 2022-03-01)

Oʻzbekiston Respublikasining “Intellektual mulk toʻgʻrisidagi qonun hujjatlari takomillashtirilishi munosabati bilan Oʻzbekiston Respublikasining ayrim qonunlariga oʻzgartish va qoʻshimchalar kiritish haqida” 2011-yil 26-dekabrdagi OʻRQ-312-son Qonuniga muvofiq Vazirlar Mahkamasi qaror qiladi: 1. Audiovizual asarlarni, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash boʻyicha faoliyat turlarini litsenziyalash toʻgʻrisida nizom 1-ilovaga muvofiq tasdiqlansin. 2. Belgilab qoʻyilsinki: kinovideo mahsulotlarini ishlab chiqarish, koʻpaytirish, dublyaj qilish, sotish va ularning prokati boʻyicha hamda gramplastinkalar, audiokassetalar va lazerli disklarni ishlab chiqish, ishlab chiqarish, yozish, koʻpaytirish va sotish boʻyicha faoliyatni amalga oshirish uchun Oʻzbekiston Respublikasining “Intellektual mulk toʻgʻrisidagi qonun hujjatlari takomillashtirilishi munosabati bilan Oʻzbekiston Respublikasining ayrim qonunlariga oʻzgartish va qoʻshimchalar kiritish haqida” 2011-yil 26-dekabrdagi OʻRQ-312-son Qonuni kuchga kirgunga qadar xoʻjalik yurituvchi subyektlarga berilgan litsenziyalar ularning amal qilish muddati tugagunga qadar amal qiladi; kinovideo mahsulotlarini ishlab chiqarish, koʻpaytirish, dublyaj qilish, sotish va ularning prokati boʻyicha va gramplastinkalar, audiokassetalar va lazerli disklarni ishlab chiqish, ishlab chiqarish, yozish, koʻpaytirish va sotish boʻyicha faoliyatni amalga oshirish uchun litsenziyalarning amal qilish muddati tugagandan soʻng xoʻjalik yurituvchi subyektlar audiovizual asarlarni tayyorlash, dublyaj qilish va ekranda namoyish etish boʻyicha va audiovizual asarlarni, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash faoliyatini amalga oshirish huquqi uchun litsenziyalarni oladilar; hozirgi vaqtda EHM uchun dasturlarni takrorlash, sotish, prokatga berish boʻyicha litsenziyasiz faoliyat koʻrsatayotgan xoʻjalik yurituvchi subyektlar ushbu faoliyat turlarini tegishli litsenziya olgunga qadar, biroq 2012-yil 1-maydan kechiktirmasdan davom ettirish huquqiga ega boʻladilar. 3. Oʻzbekiston Respublikasi Intellektual mulk agentligi: Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, shuningdek “Oʻzbekkino” Milliy agentligi bilan birgalikda kinovideo mahsulotlarini ishlab chiqarish, koʻpaytirish, dublyaj qilish, sotish va ularning prokati boʻyicha va gramplastinkalar, audiokassetalar va lazerli disklarni ishlab chiqish, ishlab chiqarish, yozish, koʻpaytirish va sotish boʻyicha faoliyatni amalga oshirish uchun ilgari berilgan litsenziyalarni 2012-yil 1-maygacha xatlovdan oʻtkazsin; audiovizual asarlar, fonogrammalar va EHM uchun dasturlarga mutlaq (nomutlaq) mulkiy huquqlarga ega boʻlgan huquq egalarining maʼlumotlar bazasini yaratsin. 4. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirish va qoʻshimchalar kiritilsin. 5. Oʻzbekiston Respublikasi Hukumatining 4-ilovaga muvofiq ayrim qarorlari oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. Mazkur Nizom audiovizual asarlarni, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash boʻyicha faoliyat turlarini litsenziyalash tartibini belgilaydi. 2. Mazkur Nizomda quyidagi asosiy tushunchalardan foydalanildi: audiovizual asar — bir-biri bilan bogʻliq boʻlgan (ovoz joʻrligida yoki ovoz joʻrligisiz) tasvirlarning yozib olingan turkumidan iborat boʻlgan, tegishli texnika vositalari yordamida koʻrib va eshitib (ovoz joʻrligi boʻlsa) idrok etish uchun moʻljallangan yozuv, shu jumladan kinematografiya, multiplikatsiya va animatsiya asarlari hamda kinematografiyanikiga oʻxshash vositalar bilan ifodalangan barcha asarlar (tele-, kino- va videofilmlar, kliplar, konsert dasturlarining yozuvlari, multfilmlar, anime, xentay va shu kabilar); takrorlash — audiovizual asarlar, fonogrammalar va EHM uchun yaratilgan dasturlarni yoxud ulardan bir qismini axborot tashuvchilarda (kinoplyonka, videokassetalar, lazer disklari (CD, DVD) va boshqa turdagi tashuvchilarda) bir nusxadan ortiq tayyorlash, shu jumladan keyinchalik barchaning eʼtiboriga yetkazish uchun EHM xotirasiga yozib olish; barchaning eʼtiboriga yetkazish — audiovizual asarlar, fonogrammalar va EHM uchun yaratilgan dasturlarni simlar yoki simsiz aloqa vositalari orqali telekommunikatsiya tizimlaridan foydalanuvchilar oʻz tanloviga koʻra istalgan joyda va istalgan vaqtda ulardan foydalana olishi mumkin boʻlgan tarzda barchaning eʼtibori uchun (pulli yoki bepul) yuborish; fonogrammalarni tayyorlash — fonogrammaning dastlabki ovozli yozuvini amalga oshirish boʻyicha faoliyat; huquq egasi — audiovizual asar va EHM uchun yaratilgan dasturga nisbatan muallif yoki uning merosxoʻrlari, fonogrammalarga nisbatan ijrochi yoki uning merosxoʻrlari, fonogrammani tayyorlovchi, efir yoki kabel orqali koʻrsatuv yoxud eshittirish beruvchi tashkilot, shuningdek shartnoma boʻyicha yoki qonun hujjatlarida nazarda tutilgan boshqa asos boʻyicha audiovizual asarlar, fonogrammalar yoki EHM uchun yaratilgan dasturlardan foydalanish huquqini olgan boshqa yuridik yoki jismoniy shaxslar; EHM uchun yaratilgan dastur — muayyan natija olish maqsadida EHM, EHM shoxobchalari va boshqa kompyuter vositalarining ishlashi uchun moʻljallangan maʼlumotlar va koʻrsatmalar majmui; sotish — audiovizual asarlar, fonogrammalar va EHM uchun yaratilgan dasturlarni pulli yoki bepul (shu jumladan barchaning eʼtiboriga yetkazish yoʻli bilan) tarqatish; prokatga berish — audiovizual asarlar, fonogrammalar va EHM uchun yaratilgan dasturlarni daromad olish maqsadida vaqtinchalik foydalanish uchun berish; fonogramma — biron-bir ijroning, boshqa ovozlarning har qanday faqat ovozli yozuvi, audiovizual asarga kiritilgan ovozli yozuv bundan mustasno. 3. Mazkur Nizomning maqsadlariga koʻra quyidagi faoliyat turlari litsenziyalanadi: audiovizual asarlar, fonogrammalar va EHM uchun yaratilgan dasturlarni takrorlash; audiovizual asarlar, fonogrammalar va EHM uchun yaratilgan dasturlarni sotish; audiovizual asarlar, fonogrammalar va EHM uchun yaratilgan dasturlarni prokatga berish; fonogrammalarni tayyorlash; 4. Litsenziyalarni berish, amal qilishini toʻxtatib turish yoki toʻxtatish, shuningdek uni bekor qilish yoki qaytadan rasmiylashtirish haqidagi qarorlar Oʻzbekiston Respublikasi Adliya vazirligi huzuridagi Intellektual mulk agentligi (litsenziyalovchi organ) tomonidan qabul qilinadi. Hujjatlarni qabul qilish, ular boʻyicha ekspert xulosalarni tayyorlash, litsenziyalarni berish, litsenziya bitimlarini tuzish uchun Adliya vazirligi huzuridagi Intellektual mulk agentligi qoshida Adliya vazirligi huzuridagi Intellektual mulk agentligi, “Oʻzbekkino” milliy agentligi, Madaniyat vazirligi va davlat boshqaruvining boshqa organlari mutaxassislari safidan ekspert komissiyasi (keyingi oʻrinlarda Ekspert komissiya deb ataladi) tuziladi. Ekspert komissiyani Adliya vazirligi huzuridagi Intellektual mulk agentligining direktori boshqaradi. Ekspert komissiyaning tarkibi va Ekspert komissiya haqidagi nizom Adliya vazirligi huzuridagi Intellektual mulk agentligining direktori tomonidan tasdiqlanadi. 5. Audiovizual asarlar, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash boʻyicha faoliyat turlari yuridik shaxslar tomonidan amalga oshiriladi. 6. Audiovizual asarlar, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash boʻyicha faoliyat turlarini amalga oshirish uchun namunaviy (oddiy) litsenziya beriladi. Litsenziya talabgorining arizasiga koʻra litsenziyalar umuman faoliyat turiga yoxud uning bir qismiga beriladi. 7. Audiovizual asarlar, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash boʻyicha faoliyat turlarini amalga oshirishga litsenziya 5 yil muddatga beriladi. Talabgorning arizasiga koʻra litsenziya besh yildan kam muddatga berilishi mumkin. Litsenziyaning amal qilish muddati litsenziya berilgan kundan eʼtiboran hisoblanadi. 8. Quyidagilar bilan bogʻliq faoliyat litsenziyalanmaydi: audiovizual asarlar, fonogrammalar yoki EHM uchun yaratilgan dasturlarni shaxsiy maqsadlarda oilaviy foydalanish uchun takrorlash bilan bogʻliq faoliyat; EHM uchun yaratilgan dasturlarni sotish va takrorlash bilan bogʻliq faoliyat, agar bunday faoliyat EHM uchun dastur yaratilishini tashkil qilgan hamda EHM uchun yaratilgan mazkur dasturga nisbatan mutlaq mulkiy huquqlarga ega boʻlgan yuridik shaxs tomonidan amalga oshirilayotgan boʻlsa; EHM uchun yaratilgan dasturlarni sotish, agar EHM uchun yaratilgan dasturning qiymati uskuna (serverlar, printerlar, kompyuterlar, noutbuklar va hokazolar) qiymatiga kiritilgan boʻlsa. 9. Litsenziya talabgorida litsenziyalanadigan faoliyatni amalga oshirish uchun foydalaniladigan filiallar mavjud boʻlgan taqdirda, har birining joylashgan manzili koʻrsatilgan holda ular tegishli litsenziya talablari va shartlariga amal qilishi sharti bilan, litsenziyalovchi organ tomonidan litsenziyalar reyestriga tegishli maʼlumotlar kiritiladi. Shuningdek, litsenziat litsenziyalangan faoliyatni amalga oshirish uchun filial ochgan (yopgan) taqdirda, har birining joylashgan manzili va masʼul shaxs toʻgʻrisidagi maʼlumotlar koʻrsatilgan holda litsenziyalovchi organni bu haqda yozma xabardor qiladi. Litsenziyalovchi organ filial toʻgʻrisidagi maʼlumotlar tushgan sanadan eʼtiboran uch ish kuni ichida ularni litsenziyalar reyestriga kiritadi va bu haqda litsenziatni besh ish kuni ichida yozma xabardor qiladi. 10. Quyidagilar audiovizual asarlar, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash boʻyicha faoliyat turlarini amalga oshirishning litsenziya talablari va shartlari hisoblanadi: litsenziatning mualliflik huquqi va turdosh huquqlar haqidagi qonun hujjatlari talablariga majburiy tarzda rioya qilinishi; zoʻravonlikni, pornografiyani, mamlakat xavfsizligi va ijtimoiy-siyosiy barqarorlikni, fuqarolar tinchligini, millatlararo va dinlararo totuvlikni buzishni, Oʻzbekiston toʻgʻrisida notoʻgʻri axborotlar tarqatilishini hamda uning tarixiy, madaniy va maʼnaviy boyliklari buzib koʻrsatilishini targʻib qilish uchun audiovizual asarlar, fonogrammalar va EHM uchun yaratilgan dasturlarni takrorlash, sotish, prokatga berish, fonogrammalarni tayyorlashga yoʻl qoʻymaslik yuzasidan litsenziatning majburiyati; audiovizual asarlar, fonogrammalar va EHM uchun yaratilgan dasturlardan foydalanilganda haq toʻlash toʻgʻrisidagi qonun hujjatlari talablariga majburiy tarzda rioya qilinishi; litsenziat tomonidan litsenziyalanadigan faoliyat yongʻin xavfsizligi va sanitariya normalari talablariga javob beradigan binolar va xonalarda amalga oshirilishi. 11. Quyidagilar audiovizual asarlar, fonogrammalar va EHM uchun yaratilgan dasturlarni takrorlashda qoʻshimcha litsenziya talablari hisoblanadi: a) takrorlanayotgan audiovizual asarlar, fonogrammalar va EHM uchun yaratilgan dasturlarning texnik sifatiga qoʻyiladigan talablarga texnik jihatdan tartibga solish sohasidagi qonun hujjatlari talablariga, shuningdek ularni takrorlashda va rasmiylashtirishda qoʻyiladigan talablarga majburiy tarzda rioya qilinishi; b) litsenziat yoki tiraj buyurtmachisining audiovizual asarlar, fonogrammalar va EHM uchun yaratilgan dasturlarni takrorlashga boʻlgan huquqini tasdiqlovchi hujjatlar (audiovizual asarlar, fonogrammalar va EHM uchun yaratilgan dasturlarni takrorlashga boʻlgan mualliflik va (yoki) turdosh huquqlarga ega boʻlish haqidagi shartnomalar, shuningdek ularni takrorlash haqida mulkiy huquqlarni jamoaviy asosda boshqaruvchi tashkilotlar bilan tuzilgan shartnomalar)ning mavjudligi; v) audiovizual asarlar, fonogrammalar va EHM uchun yaratilgan dasturlarning nomini koʻrsatgan holda litsenziat tomonidan takrorlangan audiovizual asarlar, fonogrammalar va EHM uchun yaratilgan dasturlar nusxalarining hisobini yuritish; g) quyidagilarni: huquq egasining nomini; mahsulot nomini; ushbu mahsulot tarkibiga kirgan asarlar va (yoki) turdosh huquqlar obyektlarining nomlarini; mahsulot tayyorlangan joyning nomini; yosh jihatdan cheklovlarni (mavjud boʻlsa) koʻrsatgan holda audiovizual asarlar, fonogrammalar va EHM uchun yaratilgan dasturlarni takrorlash; d) litsenziat shtatida audiovizual asarlar, fonogrammalar va EHM uchun yaratilgan dasturlarning takrorlangan nusxalari hisobini olib borish uchun masʼul shaxsning boʻlishi; e) litsenziatda litsenziyalanadigan faoliyatni amalga oshirish uchun mulk huquqi yoki boshqa qonuniy asosda zarur ishlab chiqarish xonalari va ishlab chiqarish asbob-uskunalarining mavjud boʻlishi; j) litsenziat tomonidan audiovizual asarlar, fonogrammalar va EHM uchun yaratilgan dasturlarni takrorlashga doir ishlab chiqarish faoliyati texnik jihatdan tartibga solish sohasidagi normativ hujjatlar talablariga javob beradigan asbob-uskunalar va boshqa texnik vositalardan foydalangan holda amalga oshirilishi. 12. Quyidagilar audiovizual asarlar, fonogrammalar va EHM uchun yaratilgan dasturlarni sotish boʻyicha qoʻshimcha litsenziya talablari hisoblanadi: a) litsenziatning audiovizual asarlar, fonogrammalar va EHM uchun yaratilgan dasturlarni sotishga boʻlgan huquqini tasdiqlovchi hujjatlar (audiovizual asarlar, fonogrammalar va EHM uchun yaratilgan dasturlarni sotib olish haqidagi shartnomalar yoki boshqa hujjatlar)ning mavjud boʻlishi; b) litsenziat tomonidan audiovizual asarlar, fonogrammalar va EHM uchun yaratilgan dasturlarning sotilayotgan nusxalarning hisobi audiovizual asarlar, fonogrammalar va EHM uchun yaratilgan dasturlarning nomi koʻrsatilgan holda yuritilishi; v) audiovizual asarlar, fonogrammalar va EHM uchun yaratilgan dasturlar nusxalarini quyidagilarni: huquq egasining nomini; mahsulotning nomini; ushbu mahsulot tarkibiga kirgan asarlar va (yoki) turdosh huquqlar obyektlarining nomlarini; mahsulot tayyorlangan joyning nomini; yosh jihatdan cheklovlarni koʻrsatgan holda sotish; g) litsenziat shtatida audiovizual asarlar, fonogrammalar va EHM uchun yaratilgan dasturlarning mavjud boʻlgan va sotilgan nusxalari hisobi olib borilishi uchun masʼul shaxsning boʻlishi. 13. Quyidagilar audiovizual asarlar, fonogrammalar va EHM uchun yaratilgan dasturlarni prokatga berishda qoʻshimcha litsenziya talablari hisoblanadi: a) litsenziatning audiovizual asarlar, fonogramma va EHM uchun yaratilgan dasturlarni prokatga berishga boʻlgan huquqini tasdiqlovchi hujjatlar (audiovizual asarlar, fonogrammalar va EHM uchun yaratilgan dasturlarni prokatga berish haqidagi shartnomalar yoki boshqa hujjatlar, shuningdek audiovizual asarlar va fonogrammalar uchun — ularni prokatga berish haqida mulkiy huquqlarni jamoaviy asosda boshqaruvchi tashkilotlar bilan tuzilgan shartnomalar)ning mavjudligi; b) litsenziat tomonidan audiovizual asarlar, fonogrammalar va EHM uchun yaratilgan dasturlarning prokatga berilayotgan nusxalarining hisobi audiovizual asarlar, fonogrammalar va EHM uchun yaratilgan dasturlarning nomi koʻrsatilgan holda yuritilishi; v) audiovizual asarlar, fonogrammalar va EHM uchun yaratilgan dasturlarni quyidagilarni: huquq egasining nomini; mahsulotning nomini; ushbu mahsulot tarkibiga kirgan asarlar va (yoki) turdosh huquqlar obyektlarining nomlarini; mahsulot tayyorlangan joyning nomini; yosh jihatdan cheklovlarni koʻrsatgan holda prokatga berish; g) litsenziat shtatida audiovizual asarlar, fonogrammalar va EHM uchun yaratilgan dasturlarning prokatga berilayotgan nusxalar hisobi olib borilishi uchun masʼul shaxsning boʻlishi. 14. Quyidagilar fonogrammalarni tayyorlashda qoʻshimcha litsenziya talablari hisoblanadi: a) fonogrammalarning texnik sifatiga quyiladigan texnik jihatdan tartibga solish sohasidagi qonun hujjatlari talablariga majburiy tarzda rioya qilinishi; b) litsenziat yoki tiraj buyurtmachisining fonogrammalarni tayyorlashga boʻlgan huquqini tasdiqlovchi hujjatlar (fonogrammalarni tayyorlashda mualliflik va turdosh huquqlarga ega boʻlish haqidagi shartnomalar)ning mavjudligi; v) litsenziat tomonidan tayyorlangan fonogrammalarning hisobi mahsulot nomi, ushbu mahsulot tarkibiga kirgan asarlar va (yoki) ijrolar nomi, tayyorlangan nusxalar soni, tayyorlangan joy koʻrsatilgan holda olib borilishi; g) litsenziat shtatida tayyorlangan fonogrammalarning hisobi olib borilishi uchun masʼul shaxsning boʻlishi; d) litsenziatda litsenziyalanadigan faoliyatni amalga oshirish uchun mulk huquqi yoki boshqa qonuniy asosda zarur boʻlgan ishlab chiqarish xonalari va ishlab chiqarish asbob-uskunalarining mavjudligi; e) litsenziat tomonidan fonogrammalarni tayyorlashga doir ishlab chiqarish faoliyati texnik jihatdan tartibga solish sohasidagi normativ hujjatlar talablariga mos keladigan asbob-uskunalar va boshqa texnik vositalardan foydalangan holda amalga oshirilishi. 17. Litsenziya bitimida ushbu Nizomning 10 — 14-bandlaridan kelib chiqadigan aniq litsenziya talablari va shartlari nazarda tutilishi mumkin. 18. Litsenziya talabgori litsenziya olish uchun litsenziyalovchi organga quyidagi hujjatlarni taqdim etadi: a) litsenziya berish toʻgʻrisida ariza, unda quyidagilar koʻrsatiladi: yuridik shaxsning nomi va tashkiliy-huquqiy shakli, joylashgan joyi (pochta manzili), bank nomi va bankdagi hisob-kitob raqami; litsenziya beriladigan faoliyat turi (yoxud uning bir qismi); b) yuridik shaxs davlat roʻyxatidan oʻtkazilganligi toʻgʻrisidagi guvohnomaning nusxasi; e) ariza koʻrib chiqilganligi uchun litsenziya talabgori tomonidan yigʻim toʻlanganligini tasdiqlaydigan hujjat. 19. Litsenziya talabgori tomonidan ushbu Nizomning 18-bandida koʻrsatilgan hujjatlarga qoʻshimcha ravishda quyidagi hujjatlar taqdim etiladi: a) audiovizual asarlar, fonogrammalar va EHM uchun yaratilgan dasturlarni takrorlash faoliyatini amalga oshirish uchun: litsenziyalanadigan faoliyatini amalga oshirish uchun zarur boʻlgan mavjud moddiy-texnik baza, asbob-uskunalar va boshqa texnik vositalar toʻgʻrisidagi maʼlumotlar; litsenziya talabgorining audiovizual asarlar, fonogrammalar va EHM uchun yaratilgan dasturlarni takrorlash huquqlarini tasdiqlovchi hujjatlar “Mualliflik huquqi va turdosh huquqlar toʻgʻrisida”gi Oʻzbekiston Respublikasi Qonunining 38 — 42-moddalariga muvofiq tuzilgan audiovizual asarlar, fonogrammalar va EHM uchun yaratilgan dasturlarni takrorlashga boʻlgan mualliflik va (yoki) turdosh huquqlarga ega boʻlish toʻgʻrisidagi shartnomalar)ning nusxalari; mehnat daftarchasi va ishga qabul qilinganlik haqidagi buyruq nusxalari — audiovizual asarlar, fonogrammalar va EHM uchun yaratilgan dasturlarning takrorlangan nusxalarining hisobi olib borilishi boʻyicha masʼul shaxs uchun; b) audiovizual asarlar, fonogrammalar va EHM uchun yaratilgan dasturlarni sotish faoliyatini amalga oshirish uchun: litsenziya talabgorining audiovizual asarlar, fonogrammalar va EHM uchun yaratilgan dasturlarni sotish huquqlarini tasdiqlovchi hujjatlar nusxalari (audiovizual asarlar, fonogrammalar va EHM uchun yaratilgan dasturlarni sotib olinganligi toʻgʻrisidagi hujjat (shartnoma, invoys va hokazolar); mehnat daftarchasi va ishga qabul qilinganlik haqidagi buyruq nusxalari — sotilayotgan audiovizual asarlar, fonogrammalar va EHM uchun yaratilgan dasturlarning hisobi olib borilishi boʻyicha masʼul shaxs uchun; v) audiovizual asarlar, fonogrammalar va EHM uchun yaratilgan dasturlarni prokatga berish boʻyicha faoliyatni amalga oshirish uchun: litsenziya talabgorining audiovizual asarlar, fonogrammalar va EHM uchun yaratilgan dasturlarni prokatga berish huquqini tasdiqlovchi hujjatlar (audiovizual asarlar, fonogrammalar va EHM uchun yaratilgan dasturlarni sotib olish uchun oldi-sotdi shartnomalari)ning nusxalari; mehnat daftarchasi va ishga qabul qilinganlik haqidagi buyruq nusxalari — prokatga berilayotgan audiovizual asarlar, fonogrammalar va EHM uchun yaratilgan dasturlarning hisobi olib borilishi boʻyicha masʼul shaxs uchun; g) fonogrammalarni tayyorlash faoliyatini amalga oshirish uchun: litsenziyalanadigan faoliyatini amalga oshirish uchun zarur boʻlgan mavjud moddiy-texnik baza, asbob-uskunalar va boshqa texnik vositalar toʻgʻrisidagi maʼlumotlar; litsenziya talabgorining fonogrammalarni tayyorlash huquqlarini tasdiqlovchi hujjatlar (“Mualliflik huquqi va turdosh huquqlar toʻgʻrisida”gi Oʻzbekiston Respublikasi Qonunining 38 — 42-moddalariga muvofiq tuzilgan fonogrammalarni tayyorlash toʻgʻrisidagi shartnomalar)ning nusxalari; mehnat daftarchasining nusxasi va ishga qabul qilinganlik haqidagi buyruq — tayyorlanayotgan fonogrammalarning hisobi olib borilishi boʻyicha masʼul shaxs uchun; 191. “Litsenziyalovchi organ ruxsatnoma berish uchun boshqa vakolatli organlarda mavjud boʻlgan zarur hujjatlar va axborotlarni belgilangan tartibda oʻzaro axborot hamkorligi yoʻli bilan, shu jumladan elektron tarzda mustaqil ravishda oladi, ushbu Nizomning 18 va 19-bandlarida nazarda tutilgan hujjatlar va axborotlar bundan mustasno. 20. Litsenziya talabgoridan mazkur Nizomda nazarda tutilmagan hujjatlarning taqdim etilishini talab qilishga yoʻl qoʻyilmaydi. 21. Hujjatlar litsenziya talabgori tomonidan litsenziyalovchi organga bevosita yoxud ularni olganligi toʻgʻrisidagi bildirishnoma bilan pochta aloqasi vositasi orqali yoki elektron shaklida yetkazib beriladi. Elektron shaklda taqdim etilgan hujjatlar litsenziya talabgorining elektron raqamli imzosi bilan tasdiqlanadi. Litsenziyalovchi organga litsenziya olish uchun taqdim etilgan hujjatlar masʼul shaxs (ekspert komissiyaning kotibi) tomonidan roʻyxat boʻyicha qabul qilinadi, roʻyxatning nusxasi litsenziya talabgoriga bevosita, pochta aloqasi vositasi orqali yoki axborot-kommunikatsiya texnologiyalaridan foydalangan holda yuboriladi (topshiriladi). 22. Notoʻgʻri yoki buzilgan maʼlumotlar taqdim etilganligi uchun litsenziya talabgori qonun hujjatlariga muvofiq javob beradi. 23. Litsenziya talabgori arizasi koʻrib chiqilganligi uchun har bir faoliyat turi boʻyicha qonun hujjatlarida toʻlov kunida belgilangan bazaviy hisoblash miqdorining ikki baravari miqdorida yigʻim undiriladi. Ariza koʻrib chiqilganligi uchun yigʻim summasi litsenziyalovchi organning hisob raqamiga oʻtkaziladi. Litsenziya talabgori berilgan arizadan voz kechgan taqdirda toʻlangan yigʻim summasi qaytarilmaydi. 24. Audiovizual asarlar, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash boʻyicha faoliyat turlarini litsenziyalash ushbu Nizomga ilova qilingan sxemaga muvofiq amalga oshiriladi. Litsenziya talabgoriga litsenziya berish yoki litsenziya berishni rad etish toʻgʻrisida qaror litsenziya talabgorining arizasi olingan kundan boshlab oʻttiz kundan ortiq boʻlmagan muddatda qabul qilinadi. 25. Ekspert komissiyasi ariza olingan kundan boshlab oʻn besh kundan ortiq boʻlmagan muddatda hujjatlarni koʻrib chiqadi, ular boʻyicha ekspertiza xulosasi tayyorlaydi va taklifini taqdim etadi. Ekspert komissiyasining ekspertiza xulosasiga asosan litsenziyalovchi organ litsenziya talabgoriga litsenziya berish yoki litsenziya berishni rad etish toʻgʻrisida qaror qabul qiladi. 26. Ekspert komissiyasi tegishli qaror qabul qilingandan keyin uch kun muddatda litsenziya talabgorini qabul qilingan qaror toʻgʻrisida xabardor qiladi. Litsenziya berishga qaror qabul qilinganligi toʻgʻrisidagi bildirishnoma litsenziya talabgoriga bank hisob raqami rekvizitlari, davlat boji toʻlash muddati koʻrsatilgan holda yozma shaklda pochta aloqasi vositalari yoki axborot-kommunikatsiya texnologiyalarini qoʻllagan holda yuboriladi (topshiriladi). 27. Litsenziya bitimi litsenziyalovchi organ bilan litsenziat oʻrtasida tuziladi, unda quyidagilar boʻlishi kerak: bitimni imzolagan shaxslarning familiyasi, ismi, otasining ismi, egallab turgan lavozimi; tomonlarning rekvizitlari; amalga oshirish huquqiga litsenziya berilayotgan faoliyatning aniq turi; litsenziyalanadigan faoliyat amalga oshiriladigan manzil; litsenziyaning amal qilish muddati; litsenziatga qoʻyiladigan litsenziya talablari va shartlari; litsenziya bitimi talablari va shartlari buzilganligi uchun tomonlarning javobgarligi; litsenziat tomonidan litsenziya bitimi talablari va shartlari bajarilishini litsenziyalovchi organ tomonidan nazorat qilish tartibi; audiovizual asarlar, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash faoliyatning oʻziga xos boʻlgan boshqa shartlar. Litsenziyalovchi organ tomonidan litsenziya bitimi Ekspert komissiyasi rahbari tomonidan imzolanadi. Litsenziya bitimi ikki nusxada — litsenziat va litsenziyalovchi organ uchun bir nusxadan tuziladi. 28. Litsenziyalar ekspert komissiyasi tomonidan belgilangan shakldagi blankalarda rasmiylashtiriladi va litsenziyalovchi organning rahbari tomonidan imzolanadi. Litsenziyalar blankalari qatʼiy hisobda turadigan hujjatlar hisoblanadi, hisobga olish seriyasiga, tartib raqamiga va himoyalanganlik darajasiga ega boʻladi. 29. Faoliyatning litsenziyalanadigan har bir turi faoliyat turlarini amalga oshirish huquqiga oid litsenziya berilganligi va uning amal qilish muddatini uzaytirganlik uchun “Davlat boji toʻgʻrisida”gi Oʻzbekiston Respublikasi Qonunida belgilangan miqdorda davlat boji undiriladi. Litsenziya berilganligi uchun davlat boji mablagʻlari Oʻzbekiston Respublikasining respublika budjeti daromadiga oʻtkaziladi. 30. Litsenziya litsenziya talabgori tomonidan davlat boji toʻlanganligini tasdiqlovchi hujjat taqdim etilgandan va litsenziya bitimi imzolangandan keyin uch kun muddatda beriladi. 31. Agar litsenziat litsenziya berish toʻgʻrisida qaror qabul qilinganligi haqidagi bildirishnoma yuborilgan (topshirilgan) vaqtdan boshlab uch oy mobaynida litsenziyalovchi organga litsenziya berilganligi uchun davlat boji toʻlanganligini tasdiqlovchi hujjatni taqdim etmasa yoxud litsenziya bitimini imzolamasa, litsenziyalovchi organ litsenziyani bekor qilish toʻgʻrisida qaror qabul qilishga haqlidir. 32. Litsenziya berish “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunining 17-moddasida nazarda tutilgan asoslar boʻyicha rad etilishi mumkin. Litsenziya talabgori litsenziya berishni rad etish toʻgʻrisidagi qaror, shuningdek mansabdor shaxsning harakati (harakatsizligi) yuzasidan qonunchilikda belgilangan tartibda shikoyat qilish huquqiga ega. 33. Litsenziya berish rad etilishi toʻgʻrisida qaror qabul qilingan taqdirda rad etish toʻgʻrisidagi bildirishnoma litsenziya talabgoriga rad etishning aniq sabablari va litsenziya talabgori koʻrsatib oʻtilgan sabablarni bartaraf etib hujjatlarni takroran koʻrib chiqishga taqdim etishi uchun yetarli boʻlgan muddat koʻrsatilgan holda yozma shaklda yuboriladi (topshiriladi). Litsenziya berishni rad etish haqidagi bildirishnomada koʻrsatilgan muddat kamchiliklarni bartaraf etish uchun zarur boʻlgan vaqtga mutanosib boʻlishi kerak. 34. Litsenziya talabgori tomonidan litsenziya berish rad etilishiga asos boʻlgan sabablar bartaraf etilgan taqdirda, hujjatlarni takroran koʻrib chiqish litsenziya talabgorining arizasi barcha zarur hujjatlar bilan birgalikda olingan kundan boshlab oʻn kundan ortiq boʻlmagan muddatda amalga oshiriladi. Bunda ekspert komissiya hujjatlar takroran taqdim etilgandan keyin olti kun mobaynida ular yuzasidan ekspert xulosani tayyorlaydi va litsenziyalovchi organga litsenziya talabgoriga litsenziya berish yoki litsenziya berishni rad etish toʻgʻrisidagi taklifni taqdim etadi. Litsenziyalovchi organ ekspert komissiyasining taklifi olingandan keyin toʻrt kun muddatda uni koʻrib chiqadi va tegishli qaror qabul qiladi. Litsenziya talabgorlarining arizalari takroran koʻrib chiqilganligi uchun yigʻim undirilmaydi. Litsenziya talabgorining arizasini qayta koʻrib chiqishda ilgari litsenziya berishni rad etish toʻgʻrisidagi bildirishnomada koʻrsatilmagan yangi asoslar boʻyicha litsenziya berishni rad etishga yoʻl qoʻyilmaydi. Litsenziya berish rad etilganligi toʻgʻrisidagi bildirishnomada koʻrsatilgan muddat oʻtgandan keyin berilgan ariza yangidan berilgan ariza hisoblanadi. 35. Litsenziat oʻzgartirilgan, nomi yoki joylashgan joyi (pochta manzili) oʻzgargan taqdirda, litsenziat yoki uning huquqiy vorisi qayta roʻyxatdan oʻtkazilgandan keyin bir oy muddatda litsenziyalovchi organga koʻrsatib oʻtilgan maʼlumotlarni tasdiqlovchi tegishli hujjatlar ilova qilingan holda litsenziyani qayta rasmiylashtirish toʻgʻrisida ariza berishi shart. Yangidan vujudga kelgan yuridik shaxsni davlat roʻyxatidan oʻtkazish sanasida audiovizual asarlarni, fonogrammalar va EHM uchun yaratilgan dasturlarni takrorlash, shuningdek fonogrammalarni tayyorlash boʻyicha faoliyat turlarini amalga oshirish huquqini beruvchi litsenziyaga ega boʻlgan litsenziatlar qoʻshib yuborilgan taqdirda, litsenziyani ushbu bandning birinchi xatboshida nazarda tutilgan tartibda qayta rasmiylashtirishga yoʻl qoʻyiladi. Litsenziyaning amal qilishi litsenziyalanadigan faoliyat turining bir qismi (qismlari) uchun toʻxtatilgan taqdirda, litsenziya qayta rasmiylashtiriladi. Litsenziat litsenziya qayta rasmiylashtirilgunga qadar unda koʻrsatilgan faoliyat turini oldin berilgan litsenziya asosida amalga oshiradi. Takrorlanadigan, sotiladigan, prokatga beriladigan audiovizual asarlar, fonogrammalar va EHM uchun yaratilgan dasturlarning hisobini yuritish uchun masʼul boʻlgan shaxs oʻzgargan taqdirda, litsenziat litsenziyalovchi organga bir hafta muddat ichida mehnat daftarchasi nusxasi bilan birgalikda va ishga qabul qilinganlik haqidagi buyruqni taqdim etishi shart. 36. Litsenziyani qayta rasmiylashtirishda litsenziyalovchi organ litsenziyalar reyestriga tegishli oʻzgartirishlar kiritadi. Litsenziyani qayta rasmiylashtirish litsenziyalovchi organ tomonidan tegishli hujjatlar ilova qilingan holda litsenziyani qayta rasmiylashtirish toʻgʻrisida ariza olingan kundan yoki litsenziyaning amal qilishini litsenziyalanadigan faoliyat turining bir qismi (qismlari) uchun toʻxtatish toʻgʻrisida qaror qabul qilingan kundan boshlab besh kun mobaynida amalga oshiriladi. 37. Litsenziyani qayta rasmiylashtirishda litsenziya shartnomasiga oʻzgartirish yoki qoʻshimchalar kiritiladi yoxud yangi litsenziya shartnomasi tuziladi. Litsenziyalarni qayta rasmiylashtirishda litsenziya talabgorining litsenziya berish toʻgʻrisidagi arizasi koʻrib chiqilganligi uchun toʻlanadigan summaning yarmi miqdorida yigʻim undiriladi. Yigʻim summasi litsenziyalovchi organ hisob raqamiga oʻtkaziladi. 38. Litsenziyaning amal qilish muddatini uzaytirish litsenziatning arizasiga koʻra amalga oshiriladi. Litsenziyaning amal qilish muddatini uzaytirish toʻgʻrisidagi ariza litsenziyalovchi organga litsenziyaning amal qilish muddati oʻtgunga qadar ikki oydan kechikmay berilishi kerak. Litsenziyaning amal qilish muddatini uzaytirish litsenziya berish uchun nazarda tutilgan tartibda amalga oshiriladi. 39. Amal qilish muddati oʻtmagan yoʻqolgan yoki yaroqsiz holga kelgan litsenziya oʻrniga litsenziatning arizasiga koʻra uning dublikati berilishi mumkin. Litsenziyaning dublikatini berishda litsenziya talabgorining litsenziya berish toʻgʻrisidagi arizasi koʻrib chiqilganligi uchun toʻlanadigan summaning yarmi miqdorida yigʻim undiriladi. Yigʻim summasi litsenziyalovchi organ hisob raqamiga oʻtkaziladi. 40. Litsenziat tomonidan litsenziya talablari va shartlariga rioya etilishi ustidan nazorat qonun hujjatlarida belgilangan tartibda litsenziyalovchi organ tomonidan amalga oshiriladi. 41. Litsenziya talablari va shartlariga rioya etilishi ustidan nazoratni amalga oshirishda litsenziyalovchi organ oʻz vakolatlari doirasida quyidagi huquqlarga ega: qonunchilikda belgilangan tartibda rejali tekshirish; litsenziya talablari va shartlari litsenziat tomonidan buzilganligidan dalolat beruvchi hollar mavjud boʻlgan taqdirda litsenziatning ularga rioya etishini belgilangan tartibda rejadan tashqari tekshirish; litsenziya talablari va shartlariga rioya etilishini tekshirish chogʻida paydo boʻladigan masalalar yuzasidan litsenziatdan zarur axborotni soʻrash va olish; tekshirishlar natijalari asosida, litsenziya talablari va shartlarining aniq buzilishlarini koʻrsatgan holda dalolatnomalar (maʼlumotnomalar) tuzish; litsenziatga aniqlangan buzilishlarni bartaraf etish majburiyatini yuklovchi qarorlar chiqarish, bunday buzilishlarni bartaraf etish muddatlarini belgilash. xoʻjalik yurituvchi subyektlar tomonidan faoliyat litsenziyasiz amalga oshirilishi hollari aniqlangan taqdirda litsenziyalovchi organ materiallarni qonun hujjatlarida belgilangan choralarni koʻrish uchun belgilangan tartibda huquqni muhofaza qiluvchi organlarga yuboradi. 42. Litsenziya talablari va shartlariga rioya etilishini tekshirishda litsenziyalovchi organ tomonidan ikki nusxada dalolatnoma (maʼlumotnoma) tuziladi, ularning bittasi litsenziatga beriladi, ikkinchisi litsenziyalovchi organda qoladi. 43. Litsenziya talablari va shartlariga rioya etilishi yuzasidan tekshirishlar oʻtkazish uchun litsenziyalovchi organ tegishli tashkilotlar mutaxassislarini jalb qilishi mumkin. 44. Nazorat qiluvchi va huquqni muhofaza qiluvchi organlar oʻz vakolatlari doirasida litsenziat tomonidan litsenziya talablari va shartlari buzilganligi holatlarini aniqlaganda litsenziyalovchi organga aniqlangan buzilishlar toʻgʻrisida maʼlum qiladilar. 45. Litsenziyaning amal qilishini toʻxtatib turish, toʻxtatish va litsenziyani bekor qilish “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunining 22 — 24-moddalarida nazarda tutilgan hollarda va tartibda amalga oshiriladi. Litsenziyalovchi organning litsenziyaning amal qilishini toʻxtatib turish, toʻxtatish va litsenziyani bekor qilish toʻgʻrisidagi qarori yuzasidan sudga shikoyat qilish mumkin. Litsenziyalovchi organ qarori asossiz ekanligi sud tomonidan eʼtirof etilgan taqdirda, litsenziyalovchi organ litsenziat oldida litsenziat koʻrgan zarar miqdorida javob beradi. 46. Litsenziyalovchi organ litsenziyalar reyestrini yuritadi. Reyestrda quyidagilar koʻrsatilishi kerak: yuridik shaxsning nomi, uning tashkiliy-huquqiy shakli, pochta manzili, telefoni; litsenziyalanadigan faoliyat turining nomi; litsenziyalanadigan faoliyat turi amalga oshiriladigan joy manzili; litsenziyaning umuman faoliyat turiga yoki uning bir qismiga berilganligi toʻgʻrisidagi maʼlumotlar; litsenziyaning berilgan sanasi va tartib raqami; litsenziyaning amal qilish muddati; litsenziyani qayta rasmiylashtirish, uning amal qilish muddatini uzaytirish, toʻxtatib turish va tiklashning asoslari va sanasi; litsenziyaning amal qilishini toʻxtatishning asoslari va sanasi; litsenziyani bekor qilishning asoslari va sanasi; dublikat berishning asoslari va sanasi. 47. Litsenziyalarning reyestrlarida mavjud boʻlgan maʼlumotlar litsenziyalovchi organning veb-saytida joylashtiriladi va tanishish uchun ochiq boʻladi. 1. Vazirlar Mahkamasining 1998-yil 31-martdagi 137-son qarori bilan tasdiqlangan Oʻzbekiston Respublikasining vakolatli organlari tomonidan beriladigan ruxsatnomalar boʻyicha eksport va import qilinadigan maxsus tovarlar (ishlar, xizmatlar) roʻyxatida: a) 2-band quyidagi tahrirda bayon qilinsin: b) 8-banddagi “kino-, videomahsulotlar” soʻzlari “audiovizual asarlar” soʻzlari bilan almashtirilsin. 2. Vazirlar Mahkamasining 1999-yil 23-martdagi 131-son qarori bilan tasdiqlangan Madaniy boyliklarning olib chiqilishi va olib kirilishi tartibi toʻgʻrisidagi nizomda (Oʻzbekiston Respublikasi QT, 1999-y., 3-son, 15-modda): a) 2-bandning oʻn yettinchi xatboshi quyidagi tahrirda bayon qilinsin: “audiovizual asarlar, fonogrammalar va fotomateriallar”; b) 23-bandga quyidagi mazmundagi oʻn birinchi xatboshi qoʻshilsin: “audiovizual asarlar va fonogrammalar”. 4. Vazirlar Mahkamasining 2002-yil 28-iyundagi 236-son qarori bilan tasdiqlangan Faoliyatning ayrim turlarini litsenziyalovchi organlar roʻyxatida (Oʻzbekiston Respublikasi QT, 2002-y., 6-son, 36-modda): a) “Oʻzbekiston Respublikasi Vazirlar Mahkamasi” boʻlimining yigirma oltinchi — yigirma sakkizinchi xatboshilari quyidagi mazmundagi yigirma oltinchi — yigirma toʻqqizinchi xatboshilar bilan bayon qilinsin: “Audiovizual asarlarni tayyorlash, dublyaj qilish va ekranda namoyish etish. Audiovizual asarlarni, fonogrammalar va EHM uchun yaratilgan dasturlarni takrorlash, sotish, prokatga berish. Fonogrammalarni tayyorlash. Audiovizual asarlar, fonogrammalar va EHM uchun yaratilgan dasturlar uchun moddiy jismlarni ishlab chiqarish”; yigirma toʻqqizinchi — oʻttiz birinchi xatboshilar tegishli ravishda oʻttizinchi — oʻttiz ikkinchi xatboshilar deb hisoblansin; b) “Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari” boʻlimining birinchi xatboshi chiqarib tashlansin. 5. Vazirlar Mahkamasining 2003-yil 13-fevraldagi 75-son qarori bilan tasdiqlangan Oʻzbekiston Respublikasida chakana savdo qoidalarining 189-bandida (Oʻzbekiston Respublikasi QT, 2003-y., 2-son, 15-modda): a) oʻn uchinchi xatboshi quyidagi tahrirda bayon qilinsin: “audiovizual asarlarni sotish”; b) quyidagi mazmundagi oʻn yettinchi xatboshi qoʻshilsin: “audiovizual asarlar, fonogrammalar va EHM uchun yaratilgan dasturlarning kontrafakt nusxalarini”; v) oʻn yettinchi — yigirma ikkinchi xatboshilar mos ravishda oʻn sakkizinchi — yigirma uchinchi xatboshilar deb hisoblansin. 6. Vazirlar Mahkamasining 2003-yil 28-iyuldagi 330-son qarori bilan tasdiqlangan Oʻzbekiston Respublikasi bozorlarida savdo faoliyatini tashkil etish qoidalariga ilovaning uchinchi xat boshi (Oʻzbekiston Respublikasi QT, 2003-y., 7-son, 68-modda) quyidagi tahrirda bayon qilinsin: “audiovizual asarlar, fonogrammalar, EHM uchun dasturlar va ularning moddiy jismlari, kompyuter va maishiy texnika (bozor hududida joylashgan turgʻun savdo shoxobchasi bundan mustasno)”. 8. Vazirlar Mahkamasining “Adabiyot va sanʼat asarlaridan foydalanganlikning baʼzi turlari uchun mualliflik haqining minimal stavkalari toʻgʻrisida” 2008-yil 19-yanvardagi 10-son qarorida (Oʻzbekiston Respublikasi QT, 2008-y., 1-son, 2-modda): a) 1-bandning uchinchi xatboshida “ovozli yozuvda” va “ovozli yozuvlar” soʻzlari tegishli ravishda “fonogrammada” va “fonogrammalar” soʻzlari bilan almashtirilsin; b) 2-ilovada: ilovaning va boʻlimlarning nomida “ovozli yozuvda” va “ovozli yozuvlar” soʻzlari tegishli ravishda “fonogramma” va “fonogrammalar” soʻzlari bilan almashtirilsin; matnda “ovozli yozuv”, “ovozli (mexanik) yozuv” va “ovoz yozuvlar”, “ovozli yozuvlarning” soʻzlari tegishli ravishda “fonogramma”, “fonogrammalar” va “fonogrammalarning” soʻzlari bilan almashtirilsin. 9. Vazirlar Mahkamasining “Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatini tasdiqlash toʻgʻrisida” 2011-yil 7-yanvardagi 6-son qaroriga (Oʻzbekiston Respublikasi QT, 2011-y., 1-son, 3-modda) 1-ilovada “Faoliyat turining nomi” ustunining 3-bandidagi “kino- va videomahsulotlarini” soʻzlari “audiovizual asarlar, fonogrammalar va EHM uchun yaratilgan dasturlarni” soʻzlari bilan almashtirilsin. 1. Vazirlar Mahkamasining “Kino-videomahsulotni ishlab chiqarish, koʻpaytirish, dublyaj qilish, sotish va ularning prokati boʻyicha faoliyat turlarini litsenziyalash toʻgʻrisidagi nizomni tasdiqlash toʻgʻrisida” 2004-yil 22-martdagi 135-son qarori (Oʻzbekiston Respublikasi QT, 2004-y., 3-son, 31-modda). 2. Vazirlar Mahkamasining “Oʻzbekiston Respublikasi Hukumatining ayrim qarorlari oʻz kuchini yoʻqotgan deb hisoblash hamda baʼzilariga oʻzgartishlar kiritish toʻgʻrisida” 2005-yil 22-fevraldagi 73-son qaroriga (Oʻzbekiston Respublikasi QT, 2005-y., 2-son, 13-modda) 2-ilovaning 28-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2005-yil 6-iyuldagi 156-son qaroriga (Oʻzbekiston Respublikasi QT, 2005-y., 6-7-son, 35-modda) ilovaning 23-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Tadbirkorlik faoliyati yuritish uchun ruxsatnoma turlarini qisqartirish va ularni berish tartib-qoidalarini soddalashtirish toʻgʻrisida” 2005-yil 21-sentabrdagi PQ-186-son qarori)” 2006-yil 22-maydagi 92-son qaroriga (Oʻzbekiston Respublikasi QT, 2006-y., 5-son, 34-modda) ilova 31-bandining “b” kichik bandi va 47-bandi. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (“Tadbirkorlik subyektlarini huquqiy himoya qilish tizimi takomillashtirilganligi hamda ularning moliyaviy javobgarligi erkinlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida” Oʻzbekiston Respublikasining 2006-yil 10-oktabrdagi OʻRQ-59-son Qonuni)” 2006-yil 10-noyabrdagi 235-son qaroriga (Oʻzbekiston Respublikasi QT, 2006-y., 11-son, 86-modda) 1-ilova 52-bandining “b” kichik bandi. 6. Vazirlar Mahkamasining “Isteʼmol tovarlari (xizmatlar)ning ayrim turlarini ishlab chiqarish va sotishni tartibga solish toʻgʻrisida” 2009-yil 9-iyuldagi 190-son qarori (Oʻzbekiston Respublikasi QT, 2009-y., 7-son, 55-modda). 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish hamda baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasiga oʻzgartirishlar kiritish toʻgʻrisida” 2009-yil 27-oktabrdagi PQ-1211-son qarori)” 2009-yil 10-noyabrdagi 293-son qaroriga (Oʻzbekiston Respublikasi QT, 2009-y., 11-son, 72-modda) 1-ilovaning 3-bandi. 8. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartish va qoʻshimchalar kiritish toʻgʻrisida (Oʻzbekiston Respublikasining “Oʻzbekiston Respublikasining “Ayrim faoliyat turlarini litsenziyalash toʻgʻrisida”gi Qonuniga oʻzgartish va qoʻshimchalar kiritish haqida” 2011-yil 7-sentabrdagi OʻRQ-292-son Qonuni)” 2012-yil 1-fevraldagi 26-son qaroriga 1-ilova 16-bandining “b” kichik bandi va 28-bandi.